Кажуць, у іх план і ім за гэта даюць зорачкі і ўсялякія бонусы. Мабыць, ад майго начальніка запатрабавалі пазбавіцца мяне. Карацей, мяне скарацілі. Пасля я спрабавала ўладкавацца ў кампанію МТС, мяне хацелі ўзяць, але нечакана адмовілі ў апошні момант. Я неяк ад усёй гэтай сітуацыі падвісла. А потым Аляксандр Дабравольскі паклікаў мяне пісаць у праект экспертбай.орг, і ўжо пазней, падчас кампаніі Яраслава Раманчука, мяне заўважыў Анатоль Лябедзька і запрасіў да сябе ў партыю.